Diari Oficial de la Generalitat Valenciana


Sumari del DOGV 9011, del 02-02-2021 (2021/695)

Convocatòria del procés de selecció en règim de concurrència competitiva per a la creació d'una borsa d'ocupació temporal extraordinària d'oficial o oficiala de serveis auxiliares de laboratori.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/695


Data del document
:   25-01-2021

Organisme emissor
:   Fundació de la CV Centre d'Estudis Ambientals del Mediterràni

Tipus de document
:   Anunci

Descriptors 

:   * concurs administratiu

Convocatòria del procés de selecció en règim de concurrència competitiva per a la creació d'una borsa d'ocupació temporal extraordinària d'oficial o oficiala de serveis auxiliares de laboratori. [2021/695]  
Mitjançant el present anunci es fa pública la convocatòria del procés de selecció en règim de concurrència competitiva per a la creació d'una borsa d'ocupació temporal extraordinària d'oficial o oficiala de serveis auxiliars de laboratori, per a donar resposta a les necessitats de contractació temporal que tinga la Fundació.  
Les bases de la convocatòria apareixen íntegrament publicades en el portal d'ús de la Fundació CEAM  
http://www.ceam.es/gvaceam/paginas/ofertasempleo.htm  
Només es valoraran i baremaran aquells requisits i mèrits que estiguen degudament acreditats amb títols, certificats signats per persona responsable de l'entitat on s'hagen desenvolupat els treballs o la formació que acrediten l'experiència indicada, que permeten la seua quantificació i valoració. Els mèrits s'han d'haver obtingut amb anterioritat a la data de finalització de la presentació de sol·licituds.  
La documentació acreditativa haurà de presentar-se durant el termini de presentació de candidatures, no prenent-se en consideració la presentada amb posterioritat, havent de realitzar-se necessàriament a través de l'adreça de correu-e indicada a aquest efecte en les bases. S'enviarà justificant de recepció dels CV rebuts.  
El termini de presentació de candidatures serà de 20 dies naturals. El dia d'inici del còmput d'aquest termini serà l'endemà al de la publicació d'aquest anunci en el Diari Oficial de la Generalitat Valenciana.  
  
El procés de selecció es realitzarà de la següent manera:  
a) Admissió de candidatures  
Finalitzat el termini de presentació de les candidatures, es comprovarà el compliment dels requisits generals i particulars. Es publicarà un llistat amb les sol·licituds admeses i excloses concedint un termini de 5 dies hàbils perquè es puga formular al·legacions a les exclusions i/o esmenar defectes.  
Conclòs aquest termini, examinades les al·legacions rebudes i esmenats els possibles defectes, es publicarà el llistat definitiu de les sol·licituds admeses indicant la data, l'hora i el lloc de la prova escrita.  
  
b) Fase 1: prova escrita 60 punts  
La prova escrita consistirà en un qüestionari de 30 preguntes tipus test que versarà sobre les matèries indicades en l'annex III de les bases. Aquesta fase és eliminatòria.  
c) Fase 2: valoració mèrits 40 punts  
En aquesta fase, es revisarà el full d'autobaremació entregat tenint en compte els mèrits i situacions de les candidatures que hagen superat la prova escrita, amb el barem indicat en les bases.  
L'ordre de prelació s'obtindrà de la suma de la puntuació obtinguda en cadascuna de les dues fases en què s'articula aquest procediment. En el supòsit d'igualtat de puntuació tindran preferència les persones amb diversitat funcional sempre que acrediten la compatibilitat amb el compliment de les tasques i funcions corresponents al lloc de treball. En cas de persistir l'empat es considerarà primer la candidatura que tinga la puntuació més elevada, d'acord amb el següent ordre:  
  
1. Prova escrita  
2. Mèrits d'experiència professional  
3. Mèrits formatius  
Si persisteix l'empat es dirimirà a favor del/l'aspirant de major edat.  
  
En virtut d'aquesta valoració final i prelació, s'elevarà a la Direcció Executiva de la Fundació la proposta de bossa provisional amb l'ordre de classificació, perquè siga aprovada aquesta i ordenada la seua publicació en la pàgina web de la Fundació: www.ceam.es (ofertes d'ocupació), concedint-se un termini de 5 dies hàbils, a partir de l'endemà a la de la publicació, per a formular possibles al·legacions.  
Tota la informació que haja de comunicar-se a les persones aspirants es farà pública en la web corporativa http://www.ceam.es/gvaceam/paginas/ofertasempleo.htm  
  
Paterna, 25 de gener de 2021.- La directora executiva de la Fundació CEAM: Salvadora Cabrera Avellá.